Ilenia Vitale

Ilenia Vitale (født 10. april 1995 i Palmanova) er en italiensk friidrettsutøver som konkurrerer i sprintløp. Hun har gull på 4 x 400 meter og bronse på 400 meter fra U23-middelhavsmesterskapet i friidrett 2016 som fremste internasjonale meritter. 

På nasjonalt nivå har hun sølv på 400 meter fra det italienske mesterskapet innendørs i 2015. 

 Idrettskarriere 
2009
Vitale vant gull på 300 meter ved det italienske ungdomsmesterskapet (cadette), med tiden 40,13. Hun deltok også på Friuli Venezia Giulias stafettlag som fikk bronse på 4 x 100 meter.FIDAL - Staffetta/Relay 4 X 100 Cadette - Risultati, besøkt 29. juni 2016.

2010
Hun vant på nytt gull på 300 meter ved det italienske ungdomsmesterskapet 2010, og fikk på nytt bronse på 4 x 100 meter stafett.FIDAL - Staffetta/Relay 4 X 100 Cadette - Risultati, besøkt 29. juni 2016. 

2011
Ved ungdoms-VM i friidrett 2011 i Lille ble hun slått ut i semifinalen på 400 meter, etter at hun først satte personlig rekord i innledningsheatet, med 55,63, deretter i semifinalen, med 55,29. 

Hun deltok også ved Europeisk Ungdoms-OL 2011. På 4x100 meter kom Italia på 6.-plass.Trabzon 2011 - 4 x 100 Relay Girls, besøkt 29. juni 2016. I oktober fikk hun sølv på 200 meter ved det italienske studentmesterskapet, bak Johanelis Herrera Abreu.FIDAL - Campionati italiani individuali su pista allievi-allieve 2011 - 200 m allieve, besøkt 29. juni 2016.

2012
Ved det italienske juniormesterskapet innendørs kom hun på 7.-plass på 60 meter, med tiden 7,89. Her satte hun personlig rekord i semifinalen, med 7,84 sekunder.- Campionati italiani indoor allievi-juniores 2012 - 60 piani allieve, besøkt 29. juni 2016. Hun fikk 13. neste tid i innledningsheatene 400 meter ved det italienske mesterskapet for senior, og gikk ikke videre til finalen. 

I september vant hun 400 meter ved det italienske studentmesterskapet, med tiden 55,62. 

2013
Hun ble italiensk juniormester på 400 meter utendørs i juni, der hun løp på 54,99. 

Ved junior-EM i friidrett 2013 i juli deltok hun både på 400 meter og på 4 x 400 meter stafett. Italia kom på 5.-plass på stafetten, med ny italiensk juniorrekord på 3:37,61.European Athletics - European Athletics U20 Championships - Rieti 2013, besøkt 29. juni 2016. På 400 meter individuelt satte hun personlig rekord med 54,41, og kom på 5.-plass i sitt innledningsheat, og gikk dermed ikke til finalen. 

2014
Hun forsvarte tittelen sin på 400 meter ved det italienske juniormesterskapet utendørs i 2014, der hun løp på 53,87, som var ny personlig rekord. 

I juli deltok hun ved junior-VM i friidrett 2014 i Eugene. På 400 meter nådde hun semifinalen, men kom på 5.-plass i sitt hit, med tiden 54,80, og gikk ikke til finalen. På 4 x 400 meter stafett fikk Italia 10. beste tid i innledningsheatene, og gikk ikke videre til finalen. 

2015
Vitale satte personlig rekord på 400 meter innendørs ved det italienske innendørsmesterskapet for senior i februar 2015. Der løp hun på 53,85, og fikk sølv bak Chiara Bazzoni. Hun deltok også ved EM i friidrett innendørs 2015 i mars, der hun løp på 54,31 i innledningsheatet, som var 24. beste tid, og gikk dermed ikke videre til semifinalene. 

Ved det italienske U23-mesterskapet utendørs 2015 vant hun 400 meter, og hun vant samme distanse også ved det italienske universitetsmesterskapet. Ved det italienske mesterskapet utendørs for senior fikk hun 9. beste tid i innledningsheatene, og ble ikke blant de 8 som gikk til finalen. Hun deltok også ved U23-EM i friidrett 2015, men til tross for ny personlig rekord på 400 meter, med 53,20 sekunder, gikk hun ikke videre fra innledningsheatene. På 4 x 400 meter kom Italia på 6.-plass. 

2016
Ved U23-middelhavsmesterskapet i friidrett 2016 vant Italia 4 x 400 meter, med Vitale på laget, og på 400 meter fikk hun bronse, bak Deborah Sananes og Raphaela Boaheng Lukudo. 

 Referanser 

 Eksterne lenker 

  Profil hos European Athletics
  Profil hos All-Athletics.com 
  FIDAL - Ilenia Vitale

Kategori:Italienske sprintere
Kategori:Personer fra provinsen Udine